ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ σύμφωνα με το άρθρο 251, παράγραφος 2, τρίτο εδάφιο, στοιχείο γ) της συνθήκης ΕΚ, επί των τροπολογιαςών του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση ΟΔΗΓΙΑΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την εικοστή τροποποίηση της οδηγίας 76/769/ΕΟΚ του Συμβουλίου σχετικά με τους περιορισμούς κυκλοφορίας στην αγορά και χρήσεως μερικών επικίνδυνων ουσιών και παρασκευασμάτων (χλωριωμένες παραφίνες μικρής αλυσίδας)

1. Φαση της Διαδικασιασ

Η προαναφερθείσα πρόταση [COM(2000) 260 τελικό] εκδόθηκε από την Επιτροπή στις 20 Ιουνίου 2000 και, στη συνέχεια, διαβιβάστηκε στο Συμβούλιο και στο Ευρωπαϊκό Κοινοβούλιο.

Η Οικονομική και Κοινωνική Επιτροπή εξέδωσε τη γνωμοδότησή της στις 29 Νοεμβρίου 2000.

Το Ευρωπαϊκό Κοινοβούλιο ενέκρινε την πρόταση με τροπολογίες κατά την πρώτη ανάγνωση την 1η Φεβρουαρίου 2001.

Η τροποποιημένη πρόταση της Επιτροπής [COM(2001) 268 τελικό] εκδόθηκε στις 17 Μαΐου 2001 και, στη συνέχεια, διαβιβάστηκε στο Συμβούλιο.

Το Συμβούλιο κατέληξε σε πολιτική συμφωνία με ειδική πλειοψηφία στις 31 Μαΐου 2001 και εξέδωσε την κοινή του θέση στις 27 Ιουνίου 2001.

Το Ευρωπαϊκό Κοινοβούλιο ενέκρινε δύο τροπολογίες κατά τη δεύτερη ανάγνωσή του στις 29 Νοεμβρίου 2001.

Σύμφωνα με το άρθρο 251, παράγραφος 2, στοιχείο γ) της Συνθήκης ΕΚ, η Επιτροπή γνωμοδοτεί για τις τροπολογίες που προτείνει το Ευρωπαϊκό Κοινοβούλιο κατά τη δεύτερη ανάγνωσή του.

2. Στοχοσ τησ Οδηγιασ

Η πρόταση, η οποία βασίζεται στο άρθρο 95 της Συνθήκης, επιδιώκει τους ακόλουθους δύο στόχους:

- διαφύλαξη της εσωτερικής αγοράς μέσω της θέσπισης εναρμονισμένων διατάξεων όσον αφορά την εμπορία και τη χρήση χλωριωμένων παραφινών μικρής αλυσίδας (ΧΠΜΑ).

- διασφάλιση υψηλού επιπέδου προστασίας του περιβάλλοντος μέσω της απαγόρευσης της κυκλοφορίας ΧΠΜΑ στην αγορά για χρήση στη μεταλλουργία και τη βυρσοδεψία.

3. Γνωμη τησ Επιτροπησ για τισ τροπολογιεσ που προτεινε το Ευρωπαϊκο Κοινοβουλιο

3.1. Σύνοψη της θέσης της Επιτροπής

Η Επιτροπή δεν είναι σε θέση να δεχθεί τις δύο τροπολογίες που πρότεινε το Ευρωπαϊκό Κοινοβούλιο κατά τη δεύτερη ανάγνωσή του.

3.2. Τροπολογία 1

Η τροπολογία 1 ζητά την πλήρη εφαρμογή της απόφασης Parcom 95/1, δηλαδή την επέκταση του πεδίου εφαρμογής της προτεινόμενης απαγόρευσης ούτως ώστε να περιληφθεί η απαγόρευση της χρήσης ΧΠΜΑ ως πλαστικοποιητών σε χρώματα ή επιχρίσματα ή ως επιβραδυντικών φλόγας στο ελαστικό, τα πλαστικά ή τα υφάσματα. Η πρόβλεψη μιας επιπλέον απαγόρευσης και για τις χρήσεις αυτές, οι οποίες, στα πλαίσια της αξιολόγησης κινδύνου, δεν αποδείχθηκε ότι εγκυμονούν κινδύνους, δεν θα ήταν δικαιολογημένη και θα υπονόμευε τις επιστημονικές βάσεις της προτεινόμενης οδηγίας. Επιπλέον, δεν θα τηρούσε την κοινοτική αξιολόγηση κινδύνου.

3.3. Τροπολογία 2

Η τροπολογία 2 ζητά από την Επιτροπή να υποβάλει προτάσεις για τη μείωση της χρήσης άλλων συναφών ουσιών. Οι άλλες χλωριωμένες παραφίνες υποβάλλονται επί του παρόντος σε αξιολόγηση κινδύνου και θα μπορούσαν, εφόσον ενδείκνυται, να αποτελέσουν αντικείμενο μέτρων μείωσης των κινδύνων, όταν οι αξιολογήσεις κινδύνου ολοκληρωθούν.

4. Συμπερασμα

Λαμβάνοντας υπόψη τα παραπάνω, η Επιτροπή διατυπώνει αρνητική γνώμη για τις δύο τροπολογίες και δεν τροποποιεί την πρότασή της.